Ar Vec'hikaed o deus roet o anv da Vec'hiko (Mēxihco /meːˈʃiʔko/ e nahouatleg), da lâret eo ar bourc'hadennoù e traoñienn al lec'h zo deuet da  vezañ kêr Mec'hiko hiziv. Anavezet e oa ar strollad-se evel ar "Goulhouaed-Mec'hikaed" ivez abalamour d'o c'hevredad gant o amezeien Coulhouaed, diskennidi eus an Dolteked, a oa o chom e kêr-benn Toltek Tula. Mec'hikaed Tenochtitlan a veze graet "Tenochcaed" anezhe ivez, un anv a zeu eus hini o altepetl (keoded-Stad) : Tenochtitlan, hag eus anv diazezer Tenochtitlan, anvet Tenoch.